Ulykken skete i krydset Tryvej og Hjørringvej i Østervrå. De tre personer, der blev kørt til sygehuset, sad alle i samme bil. Bilen kom kørende ad Hjørringvej mod vest. Her bliver den ramt af en anden bilist, der kom kørende ad Tryvej mod nord. Sammenstøddet skete, da denne bil svinger til højre ad Hjørringvej. Bilen er ført af en 54 årig mand fra Kolding, mens den bil, hvori de tre personer kom med ambulance til sygehuset, blev ført af en 74 årig mand fra Hjørring. Den bilen fortsætter efter sammenstødet direkte ind i en mur på en ejendom, og bilen pådrager sig i den forbindelse store skader på fronten, oplyser politiet. Til gengæld skete der ikke noget med hverken bil eller personer i den anden bil. Politiet skal nu undersøge ulykke nærmere for et eventuelt retsligt efterspil. Umiddelbart lyder meldingen fra politiet, at det er uvist, hvem af de to parter, der måtte have gjort noget galt.

Opsummering:
Tre personer er torsdag eftermiddag kørt til sygehuset i Hjørring til tjek, efter de alle var involveret i en trafikulykke i Østervrå.